1Oih anak-anak ambo! Ambo mambuwek surek ko kabake ka-lian, supayo kalian jan babuwek do-so. Tapi, jikok ado nan babuwek doso, mako, kito mampunyoi surang Pam-bela, iyolah Isa Almasih nan adie tu; Baliau ka mamintakkan untuak kito di adok-an Allah Bapak. 2Jo paran taroan Isa Almasih tu lah, doso-doso ki-to di-ampuni. Sarato indak doh doso-doso kito sajo, tapi, doso kasadonyo umaik manusia iyo pulo. 3Jikok kito patuah kabake paren-tah-parentah Allah, itu tandonyo ba-raso kito tawu jo Allah. 4Urang nan bakato, ”Ambo tawu jo Allah, ” tapi, inyo indak patuah doh kabake paren-tah-parentah Baliau, ba-arati urang tu panduto, nan Allah indak barado di dalam atinyo. 5Tapi, urang nan pa-tuah kabake kato-kato Allah, ba-arati urang tu mangasiahi Allah jo sacaro nan samparono. Itulah tandonyo, ba-raso kito iduik basatu jo Allah. 6Siya urang nan bakato, baraso inyo iduik basatu jo Allah, mako, inyo mus-ti iduik samo jo bakcando iduik Isa Almasih. 7Oih sudaro-sudaro nan ambo ka-siahi! Nan ambo tulihkan ko, indak doh suatu parentah nan baru. Iko pa-rentah lamo nan lah disampaikan ka-bake angkau, sajak angkau muloi bi picayo kabake Isa Almasih; iyolah ba-rito dari Allah nan lah angkau danga sabalunnyo. 8Biyapun baitu, parentah baru pu-lo nan ambo tulihkan dalam surek ko; dek karano, kabanarannyo dapek di-liyek di dalam diri Isa Almasih, sara-to di dalam diri angkau. Dek karano, nan kalam ka samakin ilang lanyok, nan tarang kabanaran lah muloi ba-cahayo. 9Urang nan bakato, baraso inyo ba-rado di nan tarang, tapi, inyo tatauk juwo lai mambanci sasamo manu-sia, ba-arati urang tu, di nan kalam juwo lai tu sampai kiniko. 10Urang nan mangasiahi sasamo manusia, ba-arati iduik di nan tarang, sainggo in-dak ado ciyek juwo doh di dirinyo, nan ka manyabaukkan urang lain ba-buwek doso. 11Tapi, urang nan mam-banci-i sasamo manusia, ba-arati inyo barado di nan kalam. Inyo bajalan di nan kalam, sarato indak tawu, kama inyo ka ka payi, dek karano kakalam-an tu, mambuwek inyo indak bisa ma-liyek. 12Ambo mambuwek surek kabake kalian, oih anak-anak, dek karano do-so kalian lah di-ampuni, dek karano di Isa Almasih. 13Ambo mambuwek surek kabake angkau, oih bapak-ba-pak, dek karano, angkau bi tawu jo Baliau nan lah ado sajak dari samulo. Ambo mambuwek surek kabake ang-kau, oih urang-urang mudo, dek ka-rano, angkau lah bi mangalahkan nan jahek. 14Ambo mambuwek surek kabake kalian, oih anak-anak, dek karano, kalian bi tawu jo Allah Bapak. Am-bo mambuwek surek kabake angkau, oih bapak-bapak, dek karano, ang-kau bi tawu jo Kalimathullah, nan lah ado sajak dari samulo. Ambo mambu-wek surek kabake angkau, oih urang-urang mudo, dek karano, angkau bi kuwaik. Kato-kato Allah ado di dalam ati angkau, nan angkau lah bi manga-lahkan nan jahek. 15Janlah angkau mangasiahi dunia ko, sarato jo apo nan ado di dalamnyo. Jikok angkau mangasiahi dunia, ba-arati angkau indak mangasiahi Allah Bapak. 16Sagalo sasuatu nan ado di dalam dunia ko — itulah nan di-ingin-kan dek tabiyaik manusia nan bado-so, nan diliyek, sudah tu di-inginkan, sarato nan di panggak-panggakkan — kasadonyo tu adolah sagalo parkaro nan indak barasa dari Allah Bapak, tapi dari dunia. 17Dunia sarato jo sa-galo sasuatu nan ado di dalamnyo, nan di-inginkan dek manusia, sadang ka ilang lanyok. Tapi, urang nan ma-ikuik-i ka-inginan Allah, tatauk iduik sampai salamo-lamonyo. 18Oih anak-anak ambo, akie jaman lah dakek! Lah di-agiah tawu kabake kalian sabalunnyo, baraso Musuah Isa Almasih ka datang; nan kiniko alah bi ado banyak urang nan mamusuahi Isa Almasih. Itu tandonyo baraso akie jaman lah dakek. 19Musuah-musuah Isa Almasih tu, adolah urang-urang nan lah bi maninggakan kito, dek ka-rano, inyo tu nan sabananyo, iyo in-dak doh urang-urang kito. Jikok inyo tu urang-urang kito, tantu inyo tu tatauk samo-samo jo kito. Tapi, inyo tu bi payi maninggakan kito, supayo ja-lehlah, baraso indak surang pun juwo doh dari inyo tu, nan sabana-bana ta-masuak kabake kito. 20Tapi, nan kalian lah bi manari-mo Roh Allah nan dicurahkan dek Isa Almasih, sarato itu sabauknyo kalian kasadonyo bi tawu jo ajaran nan ba-na. 21Jadi, ambo mambuwek surek ko kabake kalian, indak doh dek ka-rano kalian indak bi tawu jo ajaran nan bana tu, tapi, malah dek karano kalian lah mangatawu-inyo, nan ka-lian lah bi tawu pulo, baraso indak ado doh nan duto dalam ajaran nan bana tu. 22Nan baduto, adolah urang nan bakato, baraso Isa Almasih indak doh Rajo Panyalamaik nan lah dijanjikan dek Allah. Urang tu adolah Musuah Isa Almasih; inyo indak ma-akui doh Allah Bapak, atau pun Allah Anak. 23Urang nan indak ma-akui Allah Anak, ba-arati indak pulo manarimo Allah Bapak. Urang nan layi ma-akui Allah Anak, ba-arati layi pulo mana-rimo Allah Bapak. 24Dek karano itu, barito nan lah kalian danga, sajak dari kalian mu-lo-mulo picayo, mustilah kalian jago elok-elok di dalam ati. Jikok barito tu kalian paratikan elok-elok, mako, kalian ka tatauk iduik basatu jo Allah Anak, sarato jo Allah Bapak. 25Sarato ikolah nan dijanjikan dek Isa Almasih sandiri kabake kito: iyolah iduik saja-ti nan kaka. 26Ambo buwek surek ko kabake ka-lian, supayo kalian bi tawu, tantang urang-urang nan sadang ba-usawo nak ka mangicuah kalian. 27Tapi, tantang diri kalian sandiri, Isa Alma-sih lah mancurahkan Roh-Nyo kaba-ke kalian. Salamo Roh Baliau tu layi ado di diri kalian, mako, indak para-lu doh urang lain nan ka ma-aja kali-an. Dek karano, Roh Baliau tu nan ka ma-aja kalian tantang sagalo sasuatu; sarato apo nan di-ajakan dek Baliau tu bana, indak doh nan duto. Dek ka-rano itu, andaklah kalian patuah ka-bake apo nan di-ajakan dek Roh tu, sarato andaklah kalian tatauk iduik basatu jo Isa Almasih. 28Jadi, oih anak-anak ambo, ta-tauklah iduik basatu jo Isa Almasih, supayo, isuak pado wakatu Baliau da-tang, kito indak maraso takuik ma-ngadauk Baliau, sarato indak bi ma-andok dek karano malu. 29Kalian lah bi tawu, baraso Isa Almasih iduik ma-nuruik ka-inginan Allah. Dek karano itu, kalian musti bi tawu pulo, baraso satiyok urang nan iduik manuruik ka-inginan Allah, adolah anak Allah.
min_Latn